फोन करके घर से बाहर बुला लड़के को पीटा, जख्मी, 3 आरोपी नामजद
लुधियाना| लड़केको फोन कर घर से बाहर बुला पीटने वाले आरोपियों पर थाना दरेसी पुलिस ने मामला दर्ज किया है। पुलिस मामले की जांच कर रही है। यह मामला किला मोहल्ला के रहने वाले आशीष घई की शिकायत पर दर्ज किया गया। आरोपियों की पहचान किला मोहल्ला के रहने वाले साहिल, मोहित और बावा के रूप में हुई है। पुलिस को दी शिकायत में आशीष ने बताया कि उसका आरोपियों से पुराना झगड़ा चल रहा है। 1 मार्च रात को साहिल ने उसे फोन कर बात करने के बहाने घर से बाहर बुलाया। वह एसडीपी कॉलेज चौक में पहुंचा तो आरोपियों ने उसे पीटना शुरू कर दिया। शोर-शराबा सुन मोहल्ले के लोग इकट्ठे होने लगे, जिन्हें देखकर आरोपी धमकियां देते हुए फरार हो गए।
hin_Deva hin_Deva